Supliches
22a Domënia ia por l’ann Aaa
Periun!
Gejú Crist á fondé la Dlijia sön porsones 
che á tröpa de buna orenté, mo che á ince defec, deblëzes y tëma. 
Insciö periunse do to aiüt. 
1. I periun dantadöt por siur Klaus che surantol incö l'inciaria de degan nü de nosta unité pastorala. Scinchí la forza y la sapiënza de to Spirit Sant y acompagnëiele cun tüa benedisciun. (chît)  Crist, ascútesse – Crist, ejaudëscesse.
2. Gejú inviëia incö sü discepui da tó süa crusc sön ëi y da ti jí do.
I periun por nüsc fredesc tla fede cristiana che vëgn maltratá te tröpes perts dl monn.   (chît)  
Crist, ascútesse – Crist, ejaudëscesse.
3. I periun por i governanc y aministradus, ch'ai sides cosciënc de so compit da mantigní 
la pesc y da garantí la iustizia soziala.  (chît)  
Crist, ascútesse – Crist, ejaudëscesse.
4. I periun por döta chë jënt atocada da catastrofes por gauja dl mudamënt dl clima, 
y por nos instësc, ch’i fajunse sforc concrec da sconé la creaziun (chît)  
Crist, ascútesse – Crist, ejaudëscesse.
5. I periun por les porsones amarades de nosta comunité, dëideles da porté süa crusc 
y dái indô la sanité. (chît)  Crist, ascútesse – Crist, ejaudëscesse.
6. I periun por nüsc defunc unis cun nos tla medema speranza, 
che la grazia de Dî i toles ite düc y ti dais vita eterna. (chît)  
Crist, ascútesse – Crist, ejaudëscesse.
Signur, nosc Dî,
te nes as dé tüa parora.
Te nes mënes y te ne lasces nia ia tüa man,
te nes das coraje da perié y ince da se dé da fá. 
Ston ite por to rëgn, te dunse lalt y dilan, por Gejú Crist nosc Signur. Amen.
ACLAMAZIUNS - KYRIE
Signur Gejú Crist, tö nes chërdes ch'i te gnunse do, 



gonot s'unse astilé sciöch'i n'aldissun nia.



Kyrie eleison / Signur, pieté!
Signur Gejú Crist, tö nes as invié da tó nosta crusc sön nos,



gonot ne n'unse nia confidé che tö nes dëides da la porté



Christe eleison / Crist, pieté!
Signur Gejú Crist, tö os nes dé forza y dorada tles tentaziuns dla vita, 



nos indere un miné da ester bugn da jí inant da susc



Kyrie eleison / Signur, pieté!
